***Питањa везана за*** ***ЈНМВ 11/2018 – Набавка горива за потребе Болнице***

Поштовани/а,

Молим Вас за тумачење и да размотрите могућност измене конкурсне документације.

1. У Члану 4., став 3. Модела уговора наведено је: „Понуђач ће давати месечно књижно одобрење за разлику између цена на пумпи и понуђених цена у ЈНМВ 11/2018 - Набавка горива за потребе Болнице“

Да ли то значи да Наручилац захтева да цена из понуде важи током трајања уговора, тј. да буде фиксна током трајања уговора?

2. Члан 9. Модела уговора гласи: „Понуђач се обавезује да, приликом испоруке и фактурисања добара, на сву пратећу документацију (фактуре, отпремнице, рачуни) стави назнаку „По ЈНМВ 11/2018 – Набавка горива за потребе Болнице “

С обзиром да не могу сви понуђачи имати исте техничке могућности за штампање документације, молим Вас да размотрите могућност брисања овог члана из модела уговора.

3. У конкурсној документацији наведено је: „Рок плаћања је најмање 45 дана од дана пријема фактуре“.

Молим Вас да размотрите могућност плаћања фактуре у року од 15 или 30 дана од дана издавања фактуре.

***Одговори везани за ЈНМВ 11/2018 – Набавка горива за потребе Болнице***

1. Да, то значи да Наручилац захтева да цена из понуде важи током трајања уговора, тј. да буде фиксна током трајања уговора, а понуђач ће давати месечно књижно одобрење за разлику између цена на пумпи и понуђених цена у ЈНМВ 11/2018 - Набавка горива за потребе Болнице.
2. Наручилац не прихвата предлог за брисање – уколико немате техничке могућности за штампање документације, а како је тражено чланом 9. Модела уговора прихватамо и ручно уписани број ЈНМВ и назив јавне набавке.
3. Наручилац не прихвата предлог и упућује Вас на Закон о роковима измирења новчаних обавеза у комерцијалним трансакцијама (сл.гласник РС бр.119/2012 и 68/2015 члан 4. став 1.)